Poštovane koleginice i kolege,

Obavještavam vas da je u okviru IPA projekta Hamlet “Promocija rukotvorina, kulture i eko turizma” objavljen poziv koji ima za cilj odabir pisaca iz Italije, Albanije i Crne Gore, koji će učestvovati u pripremi zbirke kratkih priča, čiji je cilj valorizacija teritorija uključenih u projekat Hamlet. Poziv je namijenjen piscima oba pola, sa sjedištem u Crnoj Gori, koji na dan objavljivanja poziva imaju 18 godina.

Svaki kandidat može podnijeti samo jednu prijavu, sa apstraktom priče koji se odnosi na jedno od sljedećih područja:

* Petnjica
* Vranjina
* Virpazar
* Selo Godinje
* Karuč

U okviru poziva biće odabrano ukupno 30 pisaca, od čega 10 iz Crne Gore. Odabrane priče biće prevedene na engleski jezik i objavljene u zajedničkoj publikaciji autora iz Italije, Albanije i Crne Gore, koja ima za cilj promociju materijalne i nematerijalne baštine područja koja su uključena u realizaciju projekta Hamlet.

Više informacija možete naći na linku u nastavku:

<http://www.mku.gov.me/vijesti/223712/IPA-projekat-HAMLET-Objavljen-medunarodni-poziv-za-mlade-pisce.html>